56 



illo el-Medjnun (furente) vocato confundendum , Abu-1-Mehasin commemorat, 

 qui post cversam hujus gentis dominationcm anno 359 mortuus est. 



Die Saturni 7:a mensis Dhu-1-Qaadae, anno 349 (29 Decembris 960), 

 Anudjur post quatuordecim annos et decem dies imperii Fostati obiit. Ka- 

 furo adeo obnoxius vixerat, ut ex omni regni reditu quadringenta millia 

 aureorum modo reciperet, dum tutor thesauros immensos in suum usum 

 accumulavit. Imperio mancipii nimis molesto princeps quidem se subtrahere 

 conatus est; at nihil valuit, In pejorem statum potius per hoc periculum 

 delapsus esse videtur, et Kafuri potentia in dies accrevit. Deliciis et luxui 

 deditus Anudjur genio libentius indulsit, quam ut regnandi cupidine actus 

 nomen avitum gloria curaulatum memoriae traderet. 



Numi ejus etiam rari sunt, et tres modo mihi noti, duo Damasci, et 

 unus Emessae, dfe quo plura mox sum dicturus. 



In fratris defuncti titulum jam successit Abu-l-Hasan A'li, anno 

 306 Damasci natus, qui stipendio, quod Anudjur a Kafuro acceperat, con- 

 tentus, minus etiam, si fieri potest, quam frater, habuit auctoritatis. Kafur 

 enim tamquam verus rex et dominus omnia ad nutum suum gessit. Eo 

 mediatore khalifa omnes, quas pater fraterque possiderat terras, Alio regen- 

 das tradidit. Itaque in Syria, Aegypto, Hedjaza, Graecorum confmiis (sicut 

 Tarsus, Mopsuestia cum finitima regione appellabantur) preces publicae di- 

 ebus Veneris pro eo dictae sunt. At signa labentis imperii jam multa appa- 

 ruerunt. Inde ab anno 351 omnia miseriarum genera terram aegyptiacam 

 vexabant continua. Famis et pestis ob defectum Nili crescentis calamitosum 

 enatae homines diu gravissime premebant. Extrinsecus pericula graviora 

 etiam undique minitabantur. Ab occidente Carmatenses anno 352 Syriam 

 invaserant, quibus Ikhschididae pares non erant. Nubiae quoque rex ad As- 

 suan (Syenem) imo usque Akhmimum omnia igne ac caede devastabat. Ne- 

 que in ipsa regnantium familia dissidia defuerunt exitialia. Corte inter Ka- 

 furum et A'lium invidia apparuit, quae, ex omnipotentia tutoris orta, domi- 

 num ad potestatem mancipii minuendam incitabat. Fratre non fclicior fuit, 

 et experimentum ei magno stetit. Ab hoc inde tempore Kafur principem 

 captivum tenuit, neque ulli permisit eum invisere. A'li tandem eodem, qui 

 fratrem absumserat, inorbo aflectus, die II:a Muharremi anni 355 (8 Janu- 

 arii 966) mortuus, Hierosolymis sepultus est. Nomen regis quinque annos, 

 duos menses et totidem dies gesserat. Eo regnante Fatik, el-Ikhschidi li- 

 bertus et Kafuri aemulus, nomine el-Medjnun notus, anno 350 obiit, quern 

 Mutenebbi poeta aeque ac Kafurum eximie laudavit. 



